**IZGUŽVANO MORE**

Tomislav je s roditeljima prvi put došao na more. Dok su roditelji spavali, umorni od putovanja, Tomislav je nečujno ustao i otišao na obalu. Iznenadio se ugledavši more prekriveno valovima. Vrativši se kući, našao je mamu kako vadi stvari iz putnih torbi.

- Mama, more je izgužvano, trebalo bi ga izglačati! – rekao je Tomislav.

Ljubica Balog

Odgovore na pitanja napiši u bilježnicu.

1. O kome se radi u priči?

2. Gdje je Tomislav došao?

3. Koliko je puta do sada bio na moru?

4. Zašto se Tomislav iznenadio?

5. Što je mama radila kad se Tomislav vratio?

a) spavala je,

b) smijala se,

c) vadila je stvari iz putnih torbi.

6. Prepiši rečenicu koju je Tomislav rekao mami!

7. Kada je more valovito?

a) kada vjetar ne puše,

b) kada vjetar puše.

8. Kakvo je more u priči?

a) mirno,

b) valovito.